సంజు శాంసన్

సంజు శాంసన్,  కేరళకు చెందిన క్రికెటర్. దేశీయ క్రికెట్‌లో కేరళకు, ఇండియన్ ప్రీమియర్ లీగ్‌లో రాజస్థాన్ రాయల్స్‌కు కెప్టెన్‌గా వ్యవహరించాడు.

కుడిచేతి వాటం కలిగిన వికెట్-కీపర్-బ్యాటర్, 2014 అండర్-19 క్రికెట్ ప్రపంచ కప్ కోసం భారత అండర్-19 జట్టుకు వైస్-కెప్టెన్‌గా ఉన్నాడు. 2015 లో జింబాబ్వేతో జరిగిన అంతర్జాతీయ టీ20 క్రికెట్ కు, 2021లో శ్రీలంకపై వన్డే అంతర్జాతీయ క్రికెట్ కు అరంగేట్రం చేశాడు.

ఢిల్లీలో తన క్రికెట్ కెరీర్‌ను ప్రారంభించిన సంజు, తరువాత కేరళకు వెళ్ళాడు. జూనియర్ క్రికెట్‌లో ప్రభావం చూపిన తర్వాత, 2011లో కేరళ తరఫున ఫస్ట్ క్లాస్ క్రికెట్ లోకి అరంగేట్రం చేశాడు. 2013లో రాజస్థాన్ రాయల్స్ తరపున తన ప్రీమియర్ లీగ్‌లో అరంగేట్రం చేసాడు. ఎమర్జింగ్ ప్లేయర్ ఆఫ్ ది ఇయర్‌ను గెలుచుకున్నాడు. 2019–20 విజయ్ హజారే ట్రోఫీలో అజేయంగా 212 పరుగులు చేసాడు, లిస్ట్ ఎ క్రికెట్‌లో ఆరోసారి డబుల్ సెంచరీ చేశాడు, ఇది ఫార్మాట్‌లో రెండవ వేగవంతమైన డబుల్ సెంచరీగా నమోదయింది.

 తొలి జీవితం 
సంజు 1994, నవంబరు 11న కేరళ రాష్ట్రం, తిరువనంతపురం జిల్లాలోని విజింజం సమీపంలోని తీరప్రాంత గ్రామమైన పుల్లువిలాలో ఒక మలయాళీ కుటుంబంలో జన్మించాడు. తండ్రి శాంసన్ విశ్వనాథ్, గతంలో ఢిల్లీ పోలీస్‌లో పోలీస్ కానిస్టేబుల్ గా పనిచేశాడు. రిటైర్డ్ ఫుట్‌బాల్ ప్లేయర్ గా సంతోష్ ట్రోఫీ లో ఢిల్లీకి ప్రాతినిధ్యం వహించాడు. తల్లి లిజీ విశ్వనాథ్ గృహిణి. అన్నయ్య సాలీ శాంసన్ జూనియర్ క్రికెట్ లో కేరళకు ప్రాతినిధ్యం వహించాడు. ప్రస్తుతం ఏజీ కార్యాలయంలో పనిచేస్తున్నాడు.

 ఇండియన్ ప్రీమియర్ లీగ్ 
ఎడమ|thumb| 2014 ఐసిఎల్ సమయంలో శాంసన్
బుతువు జట్టు మ్యాచ్‌లు పరుగులు 2013 రాజస్థాన్ రాయల్స్ 11 206 2014 రాజస్థాన్ రాయల్స్ 13 339 2015 రాజస్థాన్ రాయల్స్ 14 204 2016 ఢిల్లీ డేర్ డెవిల్స్ 14 291 2017 ఢిల్లీ డేర్ డెవిల్స్ 14 386 2018 రాజస్థాన్ రాయల్స్ 15 441 2019 రాజస్థాన్ రాయల్స్ 12 342 2020 రాజస్థాన్ రాయల్స్ 14 375 2021 రాజస్థాన్ రాయల్స్ 14 484 2022 రాజస్థాన్ రాయల్స్ 17 458 2023 రాజస్థాన్ రాయల్స్ 14 362 మొత్తం 152 3888 – Source: IPL T20

 క్రికెట్ వెలుపల 
2016 నాటికి, సంజు తిరువనంతపురంలోని భారత్ పెట్రోలియం మేనేజర్‌గా పనిచేశాడు. 2018లో తిరువనంతపురంలో యువ ఆటగాళ్ళకు క్రికెట్, ఫుట్‌బాల్ శిక్షణ ఇచ్చేందుకు "సిక్స్ గన్స్ స్పోర్ట్స్ అకాడమీ" అనే స్పోర్ట్స్ అకాడమీని ప్రారంభించాడు. 2021 కేరళ శాసనసభ ఎన్నికలకు ముందు కేరళ రాష్ట్ర ఎన్నికల చిహ్నంగా నియమించబడ్డాడు. 2023 ఫిబ్రవరిలో ఇండియన్ సూపర్ లీగ్ క్లబ్ కేరళ బ్లాస్టర్స్ ఎఫ్.సి. క్లబ్‌కు ప్రాతినిధ్యం వహించడానికి సంజును బ్రాండ్ అంబాసిడర్‌గా నియమించినట్లు ప్రకటించింది.

 వ్యక్తిగత జీవితం 
తిరువనంతపురం నివాసి అయిన తన చిరకాల స్నేహితురాలు చారులత రమేష్‌తో తన వివాహం జరుగునున్నట్లు 2018, సెప్టెంబరు 8న సంజు తన సోషల్ మీడియా ప్లాట్‌ఫారమ్‌ల ద్వారా ప్రకటించాడు. వారు మార్ ఇవానియోస్ కాలేజీకి చెందిన కాలేజీ-మేట్స్. 2018  డిసెంబరు 22న కోవలంలో ఒక ప్రైవేట్ వేడుకలో వివాహం జరిగింది. సంజూ మాజీ కోచ్, మెంటర్ రాహుల్ ద్రవిడ్ మాత్రమే వివాహానికి హాజరయ్యాడు. వివాహ రిసెప్షన్ అదే రోజు నలంచిరలో జరిగింది.

 మూలాలు 

 బాహ్య లింకులు 


 Sanju Samson  at Wisden India

వర్గం:జీవిస్తున్న ప్రజలు
వర్గం:1994 జననాలు
వర్గం:వికెట్ కీపర్లు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:కేరళ వ్యక్తులు
వర్గం:కేరళ క్రికెట్ క్రీడాకారులు
వర్గం:కేరళ క్రీడాకారులు